
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 18 

14 Ιανουάριου 2003 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΚΑΛΛΙΟΠΗΣ 
ΓΑΡΟΥ» και κύρωση του οργανισμού αυτού. 1 

ΑΠΟΦΑΣΕΙΣ 

Καθορισμός αποζημίωσης εισηγητών και γραμματέων 


των Συμβουλίων Επιλογής Δ/ντών Δ/νσεων και 
Προϊσταμένων Γ ραφείων Πρρωτοβάθμιας και Δευ¬ 
τεροβάθμιας Εκπαίδευσης. 2 

Αμοιβή μελών του Συμβουλίου Οικονομικών Εμπειρο¬ 
γνωμόνων (ΣΟΕ). 3 

Καθορισμός αποζημίωσης μελών Ομάδας Διοίκησης 
Έργου, για το Ινστιτούτο Μεταναστευτικής Πολιτι¬ 
κής. 4 

Ανάθεση συναφούς έργου στην Κτηματική Εταιρεία 

Δημοσίου. 5 

Μεταφορά μιας (1) οργανικής θέσης των ενιαίων βαθ¬ 
μών της Περιφέρειας Ιονίων Νήσων από τον κλάδο 
ΔΕ Δασοφυλάκων στον κλάδο Π Ε Γεωτεχνικών.... 6 

Ανάθεση έργου με μίσθωση στο Ταμείο Πρόνοιας Δι¬ 
κηγόρων Πειραιώς. 7 

Συμπλήρωση Κανονισμού Διεξαγωγής Παιχνιδιού 
Στοιχημάτων Προκαθορισμένης Απόδοσης «Απο¬ 
τελέσματα Αθλητικών Γεγονότων»του ΟΠΑΠ ΑΈ. 8 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΚΑΙ ΚΑΛΛΙΟΠΗΣ ΓΑ¬ 
ΡΟΥ» και κύρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 810/7.7.1994 δημόσια διαθήκη της Καλλιόπης 
χας Γεωργίου Γάρου που συντάχθηκε ενώπιον του Συμ¬ 
βολαιογράφου Θεσσαλονίκης Χρήστου Τρυφ. Κυριακό- 
πουλου και δημοσιεύθυκε με το 777/21.6.1996 πρακτικό 
του Μονομελούς Πρωτοδικείου Θεσσαλονίκης, με την 


οποία σύστησε κοινωφελές ίδρυμα με την επωνυμία 
«ΙΔΡΥΜΑ ΓΕΩΡΓΙΟΥ ΚΑΙ ΚΑΛΛΙΟΠΗΣ ΓΑΡΟΥ» και με έδρα 
το Τσοτύλι Κοζάνης. 

2. Τις διατάξειςτωνάρθρων: α) 95 και98του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 10.12.2001 γνωμοδότηση του Συμβουλίου 
Εθνικών Κληροδοτημάτων. 

4. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 1485τ. Β'). 

5. Την 3418/8.7.2002 κοινή απόφαση του Πρωθυπουρ¬ 
γού και του Υπουργού Υγείας - Πρόνοιας, με την οποία 
ανατέθηκαν αρμοδιότητες στους Υφυπουργούς Υγείας - 
Πρόνοιας (ΦΕΚ 861 τ. Β') 

Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών και Υγείας - Πρόνοιας αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία ΊΔΡΥΜΑ ΓΕΩΡΓΙΟΥ ΚΑΙ ΚΑΛΛΙΟΠΗΣ ΓΑ¬ 
ΡΟΥ", η οποία έγινε από την Καλλιόπη χα Γεωργίου Γάρου 
με την αριθ. 810/7.7.1994 δημόσια διαθήκη της η οποία 
συντάχθηκε ενώπιον του Συμβολαιογράφου Θεσσαλονί¬ 
κης Χρήστου Τρυφ. Κυριακόπουλου και δημοσιεύθηκε με 
το 777/21.6.1996 πρακτικό του Μονομελούς Πρωτοδικεί¬ 
ου Θεσσαλονίκης. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
Θρησκευμάτων και Υγείας - Πρόνοιας και διέπεται από τις 
διατάξεις της ανωτέρω συστατικής του πράξης, του πα¬ 
ρακάτω οργανισμού, του Α.Ν.2039/1939 και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία ΊΔΡΥΜΑ ΓΕΩΡΓΙΟΥ ΚΑΙ ΚΑΛΛΙΟΠΗΣ ΓΑ¬ 
ΡΟΥ". 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία "ΙΔΡΥΜΑ ΓΕ¬ 
ΩΡΓΙΟΥ ΚΑΙ ΚΑΛΛΙΟΠΗΣ ΓΑΡΟΥ", που συστήθηκε από 
την Καλλιόπη χα Γεωργίου Γόρου με την 810/7.7.1994 δη¬ 
μόσια διαθήκη της που συντάχθηκε ενώπιον του Συμβο¬ 
λαιογράφου Θεσσαλονίκης Χρήστου Τρυφ. Κυριακόπου- 
λου και δημοσιεύθηκε με το 777/21.6.1996 πρακτικό του 
Μονομελούς Πρωτοδικείου Θεσσαλονίκης αποτελεί νο¬ 
μικό πρόσωπο ιδιωτικού δικαίου και διέπεται από τις δια¬ 
τάξεις της ανωτέρω συστατικής πράξης, του παρόντος 
οργανισμού, του Α.Ν. 2039/1939 όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι το Τσοτύλι Κοζάνης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 

α) η χορήγηση, κάθε χρόνο, δύο υποτροφιών σε αρι¬ 
στούχους (ένα αγόρι και ένα κορίτσι) αποφοίτους του Λυ¬ 
κείου του Δήμου Τσοτυλίου για τη συνέχιση των σπουδών 
τους στα Α.Ε.Ι. και ΤΕΙ της χώρας. Σε περίπτωση επάρκει¬ 
ας των εσόδων του ιδρύματος θα χορηγούνται περισσό¬ 
τερες υποτροφίες κατά την κρίση του Διοικητικού Συμ¬ 
βουλίου του και με τις ίδιες προϋποθέσεις. 

β) η χορήγηση οικονομικής ενίσχυσης μιας κοπέλας ορ¬ 
φανής και οικονομικά αδύνατης για την αντιμετώπιση των 
δαπανών του γάμου της, η οποία κατάγεται και διαμένει 
μόνιμα στο Δήμο Τσοτυλίου. 

Άρθρο 3 
Περιουσία-Πόροι 

1. Περιουσία του ιδρύματος αποτελούν: 

α) Το ιδανικό μερίδιο που αποτελείται από ποσοστό 
11,5/72 στο Μέγαρο ΕΡΜΗΣ που βρίσκεται στη Θεσσα¬ 
λονίκη και στη γωνία των οδών Βασιλέως Ηρακλείου και 
Ίωνος Δραγούμη και αντιστοιχεί σε δέκα εννέα (19) γρα¬ 
φεία που βρίσκονται ανά έξι στον 2ο, 3ο και 4ο όροφο της 
οικοδομής, ένα στον 7ο και τρία καταστήματα στο ισόγειο 
της οικοδομής. 

β) Τρία (3) διαμερίσματα από την οικοδομή που βρίσκε¬ 
ται στην οδό Καστριτσίου αριθμός 11 του Δήμου Θεσσα¬ 
λονίκης, ένα στον ημιόροφο, ένα στον Ιο όροφο και ένα 
στον 4ο όροφο της οικοδομής. 

γ) Το ιδανικό μερίδιο που αποτελείται από ποσοστό 9/24 
σε ένα κατάστημα που βρίσκεται στην Αθήνα και στη γω¬ 
νία των οδών Μιχαλακοπούλου και Ραψάνης. 

δ) Ένας αγρός που βρίσκεται στην περιοχή του Δήμου 
Τσοτυλίου Κοζάνης. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 


Άρθρο 4 
Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους εκάστοτε: 

α) Σεβασμιότατο Μητροπολίτη Σισανίου και Σιατίστης, 
ως πρόεδρο 

β) Δήμαρχο Τσοτυλίου, ως Αντιπρόεδρο 

γ) Λυκειάρχη του Λυκείου Τσοτυλίου. 

Στην πρώτη διοίκηση θα μετέχει εφ’ όρου ζωής του ο 
Κωνσταντίνος Παπαϊωάννου, ως μέλος. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, το Γραμματέα και τον 
Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως οπότε το ζητήσει ο Πρόεδρος ή δύο 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο- 

λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/ 
1939 και του από 20.12.1939 βασιλικού διατάγματος 
(ΦΕΚ 552, τ. Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμ¬ 
βουλίου τουλάχιστον πέντε (5) ημέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δενσυζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1.Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αριστούχοι, απόφοι¬ 
τοι του Λυκείου του Δήμου Τσοτυλίου που κατάγονται και 
διαμένουν μόνιμα στο Δήμο Τσοτυλίου για τη συνέχιση 
των σπουδών τους στα ΑΕΙ & ΤΕΙ της χώρας. 

Οι υποψήφιοι θα πρέπει να διακρίνονται για το άριστο 
ήθοςτους. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατι¬ 
κής πράξης του ιδρύματος, του παρόντος οργανισμού, 
του Α.Ν. 2039/1939 και του από 18.8.1941 Καν. Δ/τος 
(ΦΕΚ 286 Ά). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύμα¬ 
τος και τον αριθμό των υποτρόφων, πάντοτε όμως μέσα 
στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 
2039/1939 και του άρθρου 28 του από 18.8.1941 σχετι¬ 
κού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26, 27 και 28 
του από 18.8.1941 Καν. Δ/τος (ΦΕΚ286 Α'). 

3. Η χορήγηση της υποτροφίας διακόπτεται όταν 
συντρέχουν οι προϋποθέσεις που ορίζονται από τις 
διατάξεις της συστατικής πράξης του ιδρύματος και 
του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικη¬ 
τικού Συμβουλίου του ιδρύματος, που έχει υποχρέω¬ 
ση να παρακολουθεί την όλη πορεία των σπουδών των 
υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής 
τους. 

Άρθρο 11 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με 
προκήρυξη - πρόσκλησή του κάθε χρόνο, όλες τις εν- 
διαφερόμενες που δικαιούνται οικονομική ενίσχυση για 
την αντιμετώπιση των δαπανώντου γάμου τους, να υπο¬ 
βάλλουν σ’ αυτό μέσα σε τακτή προθεσμία, σχετική αί¬ 
τηση με τα απαραίτητα δικαιολογητικά που αναφέρο- 
νται στην παραπάνω προκήρυξη - πρόσκληση. Αντίγρα¬ 
φο της προκήρυξης - πρόσκλησης πρέπει, με φροντίδα 
του Διοικητικού Συμβουλίου του ιδρύματος, να τοιχο- 
κολλείται, με αποδεικτικό έξω από τα γραφεία του ιδρύ¬ 
ματος, του Δήμου Τσοτυλίου, καθώς και έξω από τους 
Ιερούς Ναούς και να δημοσιεύεται μία φορά σε μία το¬ 
πική, κατά προτίμηση ημερήσια, εφημερίδα της περι¬ 
φέρειας του ιδρύματος, σαράντα πέντε (45) τουλάχι¬ 
στον ημέρες πριν από τη λήξη της παραπάνω προθε¬ 
σμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα για 
την σύναψη έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Να είναι γραμμένες στα δημοτολόγια του Δήμου Τσο- 
τυλίου Κοζάνης. 

3. Το Διοικητικό Συμβούλιο, μετά τη λήξη της παραπά¬ 
νω προθεσμίας, εξετάζει τις αιτήσεις και τα λοιπά δικαιο- 
λογητικά που υποβλήθηκαν και επιλέγει - ανακηρύσσει, 
με αιτολογημένη απόφαση του, τη νέα που θα ενισχυθεί 
οικονομικά για την αντιμετώπιση των δαπανών του γάμου 
της. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών γίνεται από το Δι¬ 
οικητικό Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή της δικαιούχου, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 


4. Η απόφαση εκλογής και ανακήρυξης της δικαιούχου 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος, του Δήμου Τσοτυλίου, καθώς και 
έξω από τους Ιερούς Ναούς, με αποδεικτικό που θα υπο¬ 
γράφεται από το Γραμματέα ή άλλο εξουσιοδοτημένο 
υπάλληλο του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος, μέσα σε δέκα (10) ημέρες από την τοιχο¬ 
κόλληση αυτής. 

Η ένσταση αυτή καταθέτεται με απόδειξη παραλαβής 
στο Γ ραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύ¬ 
ματος, να καταθέσει το ποσό της οικονομικής ενίσχυσης 
σε έντοκο λογαριασμό, στο όνομα της δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανα¬ 
κήρυξης της δικαιούχου, ως και τις σχετικές απόψειςτου 
Διοικητικού Συμβουλίου για τις ενστάσεις αυτές, στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νό¬ 
μων, τα παραπέμπτει με σχετική εισήγηση του στο Συμ¬ 
βούλιο Εθνικών Κληροδοτημάτων προς γνωμοδότηση. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται κοινή απόφαση του Υπουργού Οικονομι¬ 
κών και του εκ του σκοπού αρμόδιου Υπουργού, με την 
οποία είναι δυνατό να εγκριθούν ή να απορριφθούν ή να 
τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 
δικασίας επιλογής και ανακήρυξης της δικαιούχου της οι¬ 
κονομικής ενίσχυσης. 

7. Αν η δικαιούχος δεν τελέσει το γάμο της ή πεθάνει 
άγαμη μέσα σε διάστημα πέντε (5) ετών από την χρονο¬ 
λογία επιλογής της ή τελέσει το γάμος της μέσα στην 
προθεσμία αυτή αλλά δεν αναλάβει το ποσό της οικονο¬ 
μικής ενίσχυσης μέσα σε δύο (2) έτη από την τέλεση του 
γάμου της, το ποσό του κεφαλαίου και των τόκων της οι¬ 
κονομικής ενίσχυσης επαναφέρονται, έπειτα από απόφα¬ 
ση του Διοικητικού Συμβουλίου, στο λογαριασμό καταθέ- 
σεωντου ιδρύματος. 

8. Σε περίπτωση που κατά την διάρκεια ενός έτους δεν 
υπάρξει υποψήφια, η οποία θα τελέσει γάμο, το αναλο¬ 
γούν ποσό μεταφέρεται στο επόμενο έτος. 

9. Το ποσό της οικονομικής ενίσχυσης, καθορίζεται με 
απόφαση του Διοικητικού Συμβουλίου του Ιδρύματος, 
ανάλογα με το ύψος των ετησίων εσόδων αυτού καιτις οι¬ 
κονομικές συνθήκες που επικρατούν. 

Άρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμ¬ 
βάνει ετήσια περίοδο, η οποία αρχίζει την 1η Ιανουά¬ 
ριου και λήγει την 31η Δεκεμβρίου του ίδιου έτους. 
Κατ’ εξαίρεση, η πρώτη διαχειριστική περίοδος αρχί¬ 
ζει από την ημέρα δημοσίευσης στην Εφημερίδα της 
Κυβέρνησης του σχετικού Προεδρικού Διατάγματος 
έγκρισης της σύστασης του ιδρύματος, η οποία μπο¬ 
ρεί να παραταθεί μέχρι την 31η Δεκεμβρίου του επό¬ 
μενου ημερολογιακού έτους, με απόφαση του Διοικη¬ 
τικού Συμβουλίου που λαμβάνεται στην πρώτη συνε¬ 
δρίασή του. 

2. Η οικονομική διαχείριση γίνεται με βάση προϋπο¬ 
λογισμό και απολογισμό εσόδων και εξόδων, που κα¬ 
ταρτίζονται σύμφωνα με τις διατάξεις των άρθρων 
101 και 102 του Α.Ν. 2039/1939 και του από 20-12- 
1939 σχετικού βασιλικού διατάγματος (ΦΕΚ 552, τ. 
Α'). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνται τα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18.8.1941 κανονιστικού διατάγματος. 

ε) Βιβλίο-μητρώο χορήγησης οικονομικών ενισχύσεων. 

στ) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περι¬ 
ουσίας του ιδρύματος και της εκτέλεσης των σκοπών 
του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν.2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του Ιδρύματος-Τύχη της περιουσίας του 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Τσοτυ- 
λίου, ως κεφάλαιο αυτοτελούς διαχείρισης για την εκτέ¬ 
λεση των ίδιων σκοπών. 


Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και 
Υγείας - Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 31 Δεκεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠ. ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠΟΥΡΓΟΣ ΥΓΕΙΑΣ-ΠΡΟΝΟΙΑΣ 

Δ. ΘΑΝΟΣ 
-♦- 

Α ΠΟΦΑΣΕΙ Σ 

Αριθ. 2/59771/0022 (2) 

Καθορισμός αποζημίωσης εισηγητών και γραμματέων 
των Συμβουλίων Επιλογής Δ/ντών Δ/νσεων και Προϊ¬ 
σταμένων Γραφείων Πρρωτοβάθμιας και Δευτερο¬ 
βάθμιας Εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 40 του Ν. 849/78 (ΦΕΚ 232 Α') όπως συ¬ 
μπληρώθηκε με το άρθρο 8του Ν.2129/93 (ΦΕΚ 57 Α), 

β) Το άρθρο 19του Ν. 2470/97 (ΦΕΚ 40 Α'), 

γ) του άρθρου 14 παράγρ. 31 περίπτ. γ' και ζ' του Ν. 
2817/2000 (ΦΕΚ78 Α), 

δ) του άρθρου 29 Α'του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 13 Α'), όπως προστέθηκε με το 
άρθρο 27 του Ν. 2081/1992 (ΦΕΚ 154 Α') και τροποποιή¬ 
θηκε με τηνπαρ. 2ατου άρθρου 1 του Ν. 2469/1997 (ΦΕΚ 
38 Α'). 

2. Τις Φ.353.1/11/37732/Δ1/10.4.2002 και 38777/Δ2/ 
15.4.2002 αποφάσεις του Υπουργού Εθνικής Παιδείας 
και Θρησκευμάτων, με τις οποίες ορίσθηκαν οι εισηγητές, 
οι βοηθοί γραμματείς και οι αναπληρωτές βοηθοί γραμ¬ 
ματείς των Συμβουλίων Επιλογής Δ/ντών Δ/νσεων και 
«Προϊσταμένων Γραφείων Α/θμιας και Β/θμιας Εκπ/σης, 
αντίστοιχα. 

3. Την 1100383/1330/Α 0006/31.10.2001 (ΦΕΚ 1485/Β/ 
31.10.2001) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών». 

4. Το γεγονός ότι από την απόφαση αυτή προκαλείται 
εφάπαξ δαπάνη σε βάρος του Κρατικού Προϋπολογι¬ 
σμού ύψους 65.000 ΕΥΡΩ για το τρέχον οικονομικό έτος, 
που θα αντιμετωπισθεί από τις πιστώσεις του ΚΑΕ 0515 
των ειδικών φορέων 19-210 και 19-220 κατά 30.000 ΕΥΡΩ 
και κατά 35.000 ΕΥΡΩ αντίστοιχα του προϋπολογισμού 
2002 του ΥΠΕΠΘ, αποφασίζουμε: 

1. Καθορίζουμε την αποζημίωση των εισηγητών που 
αξιολόγησαν το συγγραφικό έργο των υποψηφίων Δι¬ 
ευθυντών Δ/νσεων και Προϊσταμένων Γραφείων Πρω¬ 
τοβάθμιας και Δευτεροβάθμιας Εκπαίδευσης, των βοη¬ 
θών γραμματέων και των αναπληρωτών βοηθών γραμ¬ 
ματέων, που ορίστηκαν με τις Φ.353.1/11/37732/ Δ1 / 






174 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10.4.2002 και 38777/Δ2/15.4.2002 υπουργικές αποφά¬ 
σεις, ως εξής: 

Κάθε εισήγηση - εκτίμηση συγγραφικού έργου 45 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Γ. ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 2/73562/0022 (3) 

Αμοιβή μελώντου Συμβουλίου Οικονομικών 
Εμπειρογνωμόνων (ΣΟΕ). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις του άρθρου 5παρ.5περ.γ'του Ν. 1682/ 
1987 (ΦΕΚ 14/τ.Α/16.2.87) «Μέσα και όργανα αναπτυξια¬ 
κής πολιτικής κ.λπ.». 

2. Τις διατάξεις του Π.Δ. 81/2002 (ΦΕΚ 57/τ.Α/ 
21.3.2002) «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και Οι¬ 
κονομικών». 

3. Την 1100383/1330/Α 0006/31.10.2001 (ΦΕΚ 1485/ 
τ.Β/31.10.2001) κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
στους Υφυπουργούς Οικονομικών». 

4. Την 153260/ΔΙΟΕ 78/12.3.2002 απόφαση ανασυ¬ 
γκρότησης του Συμβουλίου Οικονομικών Εμπειρογνωμό¬ 
νων (ΣΟΕ). 

5. Την 231408/52668/9.10.2002 απόφαση του Υφυ¬ 
πουργού Οικονομίας και Οικονομικών «Μεταβολές εκτε- 
λούμενου προϋπολογισμού». 

6. Το 194452/5.9.2002 έγγραφο του Προέδρου του 
ΣΟΕ. 

7. Το 196605/ΔΙΟ 17060/13.9.2002 έγγραφο της Δ/νσης 
Οικονομικού. 

8. Το γεγονός ότι από την απόφαση αυτή προκαλείται 
δαπάνη ύψους 6.300 ΕΥΡΩ για το χρονικό διάστημα από 

1.10.2002 έως 31.12.2002 και θα βαρύνει το φορέα 23/ 
720 και ΚΑΕ 0515, αποφασίζουμε: 

Ορίζουμε σύμφωνα με τις διατάξεις που αναφέρο- 
νται στο σκεπτικό με στοιχείο 1, την αποζημίωση των 
μελών του Συμβουλίου Οικονομικών Εμπειρογνωμό¬ 
νων (πληντου Προέδρου) και του μετέχοντος στις συ¬ 
νεδριάσεις του Συμβουλίου Γεν. Δ/ντή Οικονομικής 
Πολιτικής, στο ποσόν των 300 ευρώ ανά συνεδρίαση, 
μίατο μήνα, για κάθε συμμετέχοντα (συνολικά 7 άτομα) 
και για το χρονικό διάστημα από 1.10.2002 μέχρι 
31.12.2002. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Ιανουάριου 2003 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αριθ. 2/49180/0022 (4) 

Καθορισμός αποζημίωσης μελών Ομάδας Διοίκησης 
Έργου, για το Ινστιτούτο Μεταναστευτικής Πολιτι¬ 
κής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18παρ. 18 του Ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» 
(ΦΕΚ 107/Α) για τον καθορισμό της αποζημίωσης των με¬ 
λών της Ομάδας Διοίκησης Έργου. 

β) του άρθρου 27 του Ν. 2081/1992 (ΦΕΚ 157 Α') με το 
οποίο προστέθηκε το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα (ΦΕΚ 137 Α') όπως 
αντικαταστάθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» και το γεγονός 
ότι από τις διατάξεις της απόφασης αυτής προκαλείται 
δαπάνη ύψους 19.500 ΕΥΡΩ για το οικονομικό έτος 2002 
και η οποία καλύπτεται από τις γραμμένες πιστώσεις στον 
κρατικό προϋπολογισμό του Υπουργείου Εσωτερικών, 
Δημόσιας Διοίκησης και Αποκέντρωσης, με Ειδικό Φορέα 
07-110 και ΚΑΕ 0515. 

γ) του άρθρου 23 του Ν. 3013/2002 (ΦΕΚ 102 Α') «Ανα¬ 
βάθμιση της Πολιτικής Προστασίας και άλλες διατάξεις». 

2. Την 2/80345/0004/8.11.99 (ΦΕΚ 2040 Β') κοινή Υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ.1 του Ν. 1943/91». 

3. Την 11933/20.3.2002 (ΦΕΚ 407 Β') απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Συγκρότηση Ομάδας Διοίκησης Έργου σχετι¬ 
κά με το Ινστιτούτο Μεταναστευτικής Πολιτικής», όπως 
τροποποιήθηκε και συμπληρώθηκε με την 18400/ 

30.4.2002 (ΦΕΚ 625 Β') όμοια, αποφασίζουμε: 

1. Καθορίζουμε για τα μέλη και τη γραμματέα της Ομά¬ 
δας Διοίκησης Έργου για το Ινστιτούτο Μεταναστευτικής 
Πολιτικής συνολική αποζημίωση 1.500 ΕΥΡΩ για κάθε 
έναν, (συνολικό κόστος 19.500 ΕΥΡΩ), η οποία θα κατα¬ 
βληθεί μετά το πέρας της ολοκλήρωσης του έργου 
(31.7.2002). 

2. Η δαπάνη για την καταβολή της ανωτέρω αποζημίω¬ 
σης θα βαρύνει τις πιστώσεις του φορέα 07-110 Κ.Α. εξό¬ 
δων 0515 του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυιβερνήσεως. 

Αθήνα, 3 Ιανουάριου 2003 
Οι Γ ενικοί Γ ραμματείς 

Δημοσιονομικής Πολιτικής Υπ. Εσωτερικών, Δημ. 

Υπ. Οικον. και Οικονομικών Διοίκ. και Αποκέντρωσης 
I. ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 

Αρίθ.οικ.2/1135/0025 (5) 

Ανάθεση συναφούς έργου στην Κτηματική Εταιρεία 
Δημοσίου Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2 του Νόμου 973/79 (ΦΕΚ 
τ.Α'226/27,9,1979) για διεύρυνση αρμοδιοτήτωντης Κτη¬ 
ματικής Εταιρίας του Δημοσίου με έκδοση αποφάσεων 
συναρμοδίων Υπουργών. 

2. Του άρθρου 1 του Νόμου 2819/2000 για παροχή νομο¬ 
θετικής εξουσιοδότησης προς τον Υπουργό Εργασίας και 
Κοινωνικών Ασφαλίσεων για κατάρτιση του Καταστατικού 
της Ανώνυμης Εταιρίας ΟΛΥΜΠΙΑΚΟ ΧΩΡΙΟ 2004 Α.Ε. 

3. Την 190739/5.4.2000 Απόφαση του Υπουργού Εργα¬ 
σίας και Κοινωνικών Ασφαλίσεων (ΦΕΚτ. Β' 474/6.4.2000) 
με την οποία κυρώθηκε το ανωτέρω καταστατικό. 

4. Την 31/28.1.2002 Απόφαση ΔΕΣΟΠ με την οποία απε- 
φασίσθη η ανέγερση κτιρίου Κεντρικών Υπηρεσιών του 
Υπουργείου Εργασίας και Κοινωνικών Ασφαλίσεων στα υπ’ 
αριθμ. 1 και 2 οικοδομικά τετράγωνα επί απαλλοτριωθείσης 
μεγαλύτερος εκ 1.240.220 τ.μ. εκτάσεως υπέρ του ΟΡΓΑ¬ 
ΝΙΣΜΟΥ ΕΡΓΑΤΙΚΗΣ ΚΑΤΟΙΚΙΑΣ (ΟΕΚ) στη θέση ΠΑΤΗΜΑ 
ΔΗΜΟΓΛΗ του Δήμου Αχαρνών Νομού Αττικής για τον σκο¬ 
πό της εξυπηρέτησης προσωρινά των Ολυμπιακών Αγώνων, 
μεταξύ των οποίων και η δημιουργία ΟΛΥΜΠΙΑΚΟΥ ΧΩΡΙΟΥ 
και μεταγενεστέρως για τη δήμιου ργία οικιστικών αναγκών. 

5. Του άρθρου 6 του Νόμου 2730/99 (ΦΕΚ τ.Α' 130/ 
25.6.1999) σύμφωνα με την οποία τα απαλλοτριούμενα ακίνη¬ 
τα μπορούν να μεταβιβασθούν κατά κυριότητα από τον υπέρ 
ου η απαλλοτρίωση σε ιδιωτικούς φορείς και πριν την τέλεση 
τωνΟλυμπιακώνΑγώνωνκαιναχρησιμοποιηθούνελευθέρως 
μετά την τέλεση αυτών για την προβλεπόμενη χρήση. 

6. Τα παραδοθέντα εις την ΟΛΥΜΠΙΑΚΟ ΧΩΡΙΟ Α.Ε. και 
με ευθύνη της ΟΡΓΑΝΩΤΙΚΗΣ ΕΠΙΤΡΟΠΗΣ ΟΛΥΜΠΙΑ¬ 
ΚΩΝ ΑΓΩΝΩΝ 2004 Α.Ε. εκπονηθέντα σχέδια μελετών 
εφαρμογής και τευχών δημοπράτησης ανέγερσης κτιρίου 
Υπουργείου Εργασίας με προχρησιμοποίηση του κελύ- 
φουςτου κτιρίου αυτού απάτην ΟΛΥΜΠΙΑΚΟ ΧΩΡΙΟ Α.Ε. 

7. Τις προτάσεις της ΚΤΗΜΑΤΙΚΗΣ ΕΤΑΙΡΙΑΣ ΤΟΥ ΔΗ¬ 
ΜΟΣΙΟΥ Α.Ε., της ΟΛΥΜΠΙΑΚΟ ΧΩΡΙΟ 2004 Α.Ε. και του 
ΟΡΓΑΝΙΣΜΟΥ ΕΡΓΑΤΙΚΗΣ ΚΑΤΟΙΚΙΑΣ, όπως αυτές απε- 
φασίσθησαν με τις ακόλουθες αποφάσεις των Διοικητι¬ 
κών Συμβουλίων τους, και συγκεκριμένα: 

α) 33/02/Η3/19.11.2002 της ΚΕΔ Α.Ε. 

β) 40.1/26.11.2002 και 44/28.11.2002 της ΟΛΥΜΠΙΑΚΟ 
ΧΩΡΙΟ Α.Ε. και 

γ) 44/28.11.2002 του ΟΕΚ 

για την απρόσκοπτη υλοποίηση των ανωτέρω σκοπών. 

8. Την αρ. 1100383/1330/Α0006/2001 κοινή απόφαση 
του Πρωθυπουργού και του Υπουργού Οικονομικών, για 
την ανάθεση αρμοδιοτήτων, αποφασίζουμε: 

1. Εγκρίνουμε τη σύναψη δανείου, από την ΚΤΗΜΑΤΙΚΗ 
ΕΤΑΙΡΙΑ ΤΟΥ ΔΗΜΟΣΙΟΥ (Κ.Ε.Δ) Α.Ε. ύψους 56.100.000 
ευρώ, προκειμένου το προϊόν αυτού να χρησιμοποιηθεί 
αποκλειστικά για την αγορά για λογαριασμό του Ελληνι¬ 
κού Δημοσίου της προαναφερόμενης, υπό στοιχείο 4, 
εκτάσεως συνολικού εμβαδού 40.449,2τ.μ. για μεταγενέ¬ 
στερη παραχώρησή της μετά του επ’ αυτού ανεγερθησο- 


μένου κτιρίου και εγκαταστάσεων στο Υπουργείο ΕΡ¬ 
ΓΑΣΙΑΣ και ΚΟΙΝΩΝΙΚΩΝ ΑΣΦΑΛΙΣΕΩΝ και για κάλυψη 
των πάσης φύσεως δαπανών και αμοιβών για τη σύνταξη 
σχετικών μελετών, εργολαβικών ανταλλαγμάτων κ.λπ. 

Το δάνειο αυτό θα καλυφθεί με την εγγύηση του Ελληνικού 
Δημοσίουπου θαχορηγηθείκατάτιςδιατάξειςτουΝ. 2322/95. 

2. Την ανάληψη της δημοπράτησης, ανάθεσης, διοίκη¬ 
σης, επίβλεψης και γενικώς ως φορέως κατασκευής του 
ανωτέρω έργου και με βάση τα προαναφερθέντα σχέδια 
και τεύχη δη μοπράτησης από την ΟΛΥΜ ΠΙΑΚΟ ΧΩ ΡΙΟ Α. Ε. 

3. Την χρηματοδότηση του ανωτέρω έργου ανάλογα με 
καταρτισθησόμενο χρονοδιάγραμμα εκτέλεσης του από το 
εκάστοτε εναπομένον υπόλοιπο εκ του προαναφερθέντος 
δανείου. Προς τον σκοπό αυτό η ΟΛΥΜΠΙΑΚΟ ΧΩΡΙΟ Α.Ε. 
θα αποστέλλει τις πιστοποιηθείσες με ευθύνη της και τιμο¬ 
λογούμενες εργασίες στην Κ.Ε.Δ. Α.Ε. για εξόφληση. Τα 
διαχειριστικά έξοδα και οι αμοιβές των εμπλεκομένων στην 
εκτέλεση του ανωτέρω έργου μερών, ως και τυχόν ανα¬ 
γκαίες διαδικαστικής φύσεως συμπληρώσεις δύνανται να 
καθορίζονται εντός των ορίων των σχετικών νομοθετικών 
διατάξεων από αυτά με κατ’ ιδίαν μεταξύ τους συμβάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΝΙΚΟΣ ΧΡΙΣΤΟΔΟΥΛΑΚΗΣ ΑΠΟΣΤΟΛΟΣ ΦΩΤΙΑΔΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜΗΤΡΗΣ ΡΕΠΠΑΣ 
-♦- 

Αριθ. 50509 (6) 

Μεταφορά μιας (1) οργανικής θέσης των ενιαίων βαθμών 
της Περιφέρειας Ιονίων Νήσων από τον κλάδο ΔΕ Δα¬ 
σοφυλάκων στον κλάδο ΠΕ Γεωτεχνικών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παραγράφου 3 του άρθρου 2 του Ν. 
2503/1997 (ΦΕΚ107Α'). 

2. Τη γνώμη της Γενικής Γραμματέως της Περιφέρειας 
Ιονίων Νήσων, όπως αυτή διατυπώθηκε στο 15722/ 
10.12.2002 έγγραφό της. 

3. Την ανάγκη μεταφοράς οργανικών θέσεων της Περι¬ 
φέρειας Ιονίων Νήσων από κλάδο σε κλάδο για την ορθο¬ 
λογικότερη λειτουργία της. 

4. ΤηνΔΙΔΚ/Φ1/2/22875/31.10.2001 κοινή απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης για την ανάθεση αρμο¬ 
διοτήτων στους Υφυπουργούς Εσωτερικών, Δημόσιας Δι¬ 
οίκησης και Αποκέντρωσης (ΦΕΚ 1480 Β'). 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τη μεταφορά μίας (1) οργανικής θέσης των ενιαίων βαθ- 
μώντης Περιφέρειας Ιονίων Νήσων από τον κλάδο ΔΕ Δα¬ 
σοφυλάκων στον κλάδο ΠΕ Γ εωτεχνικών. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Δεκεμβρίου 2003 

Ο ΥΦΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΗΜΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.223/4806 (7) 

Ανάθεση έργου με μίσθωση στο Ταμείο Πρόνοιας 
Δικηγόρων Πειραιώς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 6του Ν. 2527/97 και του άρ¬ 
θρου 17 του Ν. 2747/99. 

2. Την ΔΙΠΠ/Φ.ΕΓΚΡ.7/333/16748/4.11.2002 απόφαση 
της Επιτροπής του άρθρου 2 παρ. 1 της 55/98 ΠΥΣ. 

3. Την από 27/5.4.2002 γνωμοδότηση του Νομικού Συμ¬ 
βούλου του Ταμείου Πρόνοιας Δικηγόρων Πειραιώς. 

4. Την 80088/31.10.2001 (ΦΕΚ148 5/Β/31.10.2001) από¬ 
φαση ανάθεσης αρμοδιοτήτων στους Υφυπουργούς Ερ¬ 
γασίας και Κοινωνικών Ασφαλίσεων. 

5. Την απόφαση ΔΙΔΚ/Φ1/2/22875/31.10.2001 (ΦΕΚ/ Β7 
1480/31.10.2001) του Πρωθυπουργού και του ΥΠΕΣΔΔΑ 
«Ανάθεση αρμοδιοτήτων στους Υφυπουργούς ΕΣΔΔΑ», 
αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Πρόνοιας Δικηγόρων Πειραιώς να αναθέσει έργο 
με μίσθωση, σε έναν (1) ελεγκτή ιατρό ειδικότητας παθο¬ 
λόγου, για χρονικό διάστημα ενός (1) έτους για τον έλεγ¬ 
χο της ιατρικής, φαρμακευτικής και νοσοκομειακής περί¬ 
θαλψης των ασφαλισμένων του. 

Ο γιατρός, θα πρέπει να είναι πτυχιούχος ανωτάτης 
σχολής της ημεδαπής ή ισοτίμου σχολής της αλλοδαπής 
και να έχει άδεια άσκησης επαγγέλματος. 

Η συνολική δαπάνη θα ανέλθει στο ποσό των 13.734,41 
ευρώ, σχετική δε πίστωση έχει περιληφθεί στον προϋπο¬ 
λογισμό του Ταμείου έτους 2002. 

Το έργο του ανωτέρω δεν ανάγεται στον κύκλο των κα- 
θηκόντωντων υπαλλήλωντου Ταμείου, θα παρέχεται στο 
κτίριο που στεγάζονται οι υπηρεσίες του Ταμείου και η 
εκτέλεση του θα παρακολουθείται από την Διοίκηση του 
Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2003 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΚΩΝΙΚΩΝ ΑΣΦΑΛΙΣΕΩΝ 

Σ. ΜΠΕΝΟΣ Ρ. ΣΠΥΡΟΠΟΥΛΟΣ 

-♦- 

Αριθ. 560 (8) 

Συμπλήρωση Κανονισμού Διεξαγωγής Παιχνιδιού Στοι¬ 
χημάτων Προκαθορισμένης Απόδοσης «Αποτελέσμα¬ 
τα Αθλητικών Γεγονότων» του ΟΠΑΠ Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη τις διατάξεις: 

1) Του Α.Μ. 397/1968 «περί επανασυστασεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚ Α/38). 

2) Του Ν. 1558/1985 «Κυβέρνηση και Κυβερνητικά Όρ¬ 
γανα». 


3) Του Ν. 2414/1996 «Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚΑ/135). 

4) Του Ν. 2843/2000 «Εκσυγχρονισμός των Χρηματι¬ 
στηριακών συναλλαγών, εισαγωγή εταιρειών επενδύσε¬ 
ων στην ποντοπόρο Ναυτιλία στο Χρηματιστήριο Αθηνών 
και άλλες διατάξεις» (ΦΕΚ Α/219). 

5) Του Π.Δ. 442/2001 «Καταστατικό της Ανώνυμης Εται¬ 
ρείας Οργανισμός Προγνωστικών Αγώνων Ποδοσφαίρου 
Α.Ε.» (ΦΕΚΒ/23). 

6) Της 291162/2000 Κοινής Υπουργικής Απόφασης των 
Υπουργών Οικονομικών και Πολιτισμού «Έγκριση του ΚΑ¬ 
ΝΟΝΙΣΜΟΥ ΔΙΕΞΑΓΩΓΗΣ ΤΟΥ ΠΑΙΧΝΙΔΙΟΥ ΣΤΟΙΧΗΜΑ¬ 
ΤΩΝ ΠΡΟΚΑΘΟΡΙΣΜΈΝΗΣ ΑΠΟΔΟΣΗΣ ΑΠΟΤΕΛΕΣΜΑΤΑ 
ΑΘΛΗΤΙΚΩΝ ΓΕΓΟΝΟΤΩΝ»του «ΟΠΑΠ Α.Ε.» (ΦΕΚ Β/1418). 

7) Της 6377/2001 Κοινής Υπουργικής Απόφασης των 
Υπουργών Οικονομικών και Πολιτισμού «Τροποποίηση του 
ΚΑΝΟΝΙΣΜΟΥΔΙΕΞΑΓΩΓΗΣ ΤΟΥ ΠΑΙΧΝΙΔΙΟΥ ΣΤΟΙΧΗΜΑ¬ 
ΤΩΝ ΠΡΟΚΑΘΟΡΙΣΜΈΝΗΣ ΑΠΟΔΟΣΗΣ ΑΠΟΤΕΛΕΣΜΑΤΑ 
ΑΘΛΗΤΙΚΩΝ ΓΕΓΟΝΟΤΩΝ»του «ΟΠΑΠ Α.Ε.» (ΦΕΚ Β/393) 

8) Την 25140/4.9.2002 (ΦΕΚ 1156/Β/5.9.2002) απόφαση 
του Πρωθυπουργού και του Υπουργού Πολιτισμού «περί 
ανάθεσης αρμοδιοτήτων στον Υφυπουργό Πολιτισμού 
Γεώργιο Λιάνη». 

9) Την 1100383/1330/Α0006 (ΦΕΚ 1485/Β/31.10.2001) 
απόφαση καθορισμού αρμοδιοτήτων των Υφυπουργών 
Οικονομικών. 

10) Το 10/20.6.2002 Πρακτικό του Δ.Σ. του ΟΠΑΠ Α.Ε. 

11) Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την συμπλήρωση του «Κανονισμού Διεξαγωγής του 
Παιχνιδιού Στοιχημάτων Προκαθορισμένης Απόδοσης 
Αποτελέσματα Αθλητικών Γεγονότων του Ο.Π.Α.Π. Α.Ε.» 
ως ακολούθως: 

Άρθρο 1 

Στο άρθρο 5 προστίθεται νέα παράγραφος 17 ως εξής: 

17. Για την μορφή στοιχήματος, όπου επαληθεύεται η 
επιλογή του παίκτη γιατο ακριβές αποτέλεσμα αγώνα της 
παραγράφου 1 του άρθρου 2 του παρόντος Κανονισμού 
που ενδεικτικά αλλά όχι περιοριστικά είναι δυνατόν να 
αφορά σε αντισφαίριση, πετοσφαίριση, χειροσφαίριση, 
υδατοσφαίριση, ισχύουν τα ακόλουθα: Ως ακριβές απο¬ 
τέλεσμα αγώνα λαμβάνεται το ακριβές αποτέλεσμα σε 
τέρματα ή σετ που διαμορφώθηκε με την λήξη του αγώ¬ 
να, χωρίς να λαμβάνονται υπ’ όψιν πιθανές παρατάσεις ή 
άλλη διαδικασία ανάδειξης του νικητή μετά την ή τις πα¬ 
ρατάσεις. Σε περίπτωση ματαίωσης, αναβολής, διακοπής 
του αγώνα πριν την λήξη της κανονικής διάρκειας του μη 
συνυπολογιζομένων πιθανών παρατάσεων, αλλαγής ή 
αντιστροφής της έδρας μίας εκ των δύο ομάδων ή αλλα¬ 
γής αντιπάλου μετά την δημοσίευση του «Εντύπου Προ¬ 
γράμματος», οποιοδήποτε γεγονός επιλογής του παίκτη 
για το ακριβές αποτέλεσμα του εν λόγω αγώνα λαμβάνει 
ως απόδοση την μονάδα. 

Η ισχύς της απόφασης αυτής αρχίζει από την δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ ΛΙΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




